NORAKSTS

|  |  |
| --- | --- |
| 29.06.2023. | Nr.6/15 |

**neapbūvēta zemesgabala smiltnieku ielā 18, jelgavā**

**pārdošana atkārtotā izsolē**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Jelgavas valstspilsētas pašvaldības domes 2023. gada 27. janvāra lēmumu Nr. 1/9 “Neapbūvēta zemesgabala Smiltnieku ielā 18, Jelgavā atsavināšanas uzsākšana un izsoles noteikumu apstiprināšana”, pārdošanai mutiskā izsolē ar augšupejošu soli tika nodots neapbūvēts zemesgabals Smiltnieku ielā 18, Jelgavā (kadastra numurs 09000180197, kadastra apzīmējums 09000180527, platība 10499 m2), ar nosacīto cenu (izsoles sākumcenu) 43000,00 *euro* (četrdesmit trīs tūkstoši *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 4300,00 *euro* (četri tūkstoši trīs simti divdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – pieci gadi.

Uz 2023. gada 27. martā rīkoto pirmo izsoli pretendenti nepieteicās un Jelgavas valstspilsētas pašvaldības Izsoles komisija 2023. gada 27. martā pieņēma lēmumu Nr. 4/2 “Neapbūvēta zemesgabala Smiltnieku ielā 18, Jelgavā izsoles atzīšana par nenotikušu”.

Publiskas personas mantas atsavināšanas likuma (turpmāk - Atsavināšanas likums) 32. panta pirmās daļas 1. punktā noteikts, ka pēc pirmās nesekmīgās izsoles var rīkot otro izsoli ar augšupejošu soli, pazeminot izsoles sākumcenu ne vairāk kā par 20 procentiem.

Jelgavas valstspilsētas pašvaldības īpašuma atsavināšanas komisija 2023. gada 9. jūnijā pieņēma lēmumu Nr. 6/2 “Neapbūvēta zemesgabala Smiltnieku ielā 18, Jelgavā pārdošana atkārtotā izsolē”- rīkot neapbūvēta zemesgabala Smiltnieku ielā 18, Jelgavā, atkārtotu (otro) izsoli ar augšupejošu soli, pazemināt izsoles sākumcenu par 18,60 (astoņpadsmit un 60 simtdaļas) procentiem un noteikt nosacīto cenu 35000,00 *euro* (trīsdesmit pieci tūkstoši *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 3500,00 *euro* (trīs tūkstoši pieci simti *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – pieci gadi.

Saskaņā ar Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 32. panta pirmās daļas 1. punktu, Jelgavas valstspilsētas pašvaldības domes 2023. gada 27. janvāra lēmumu Nr. 1/9 “Neapbūvēta zemesgabala Smiltnieku ielā 18, Jelgavā atsavināšanas uzsākšana un izsoles noteikumu apstiprināšana”, Jelgavas valstspilsētas pašvaldības Izsoles komisijas 2023. gada 27. marta lēmumu Nr. 4/2 “Neapbūvēta zemesgabala Smiltnieku ielā 18, Jelgavā izsoles atzīšana par nenotikušu” un Jelgavas valstspilsētas pašvaldības īpašuma atsavināšanas komisijas 2023. gada 9. jūnija lēmumu Nr. 6/2 “Neapbūvēta zemesgabala Smiltnieku ielā 18, Jelgavā pārdošana atkārtotā izsolē”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt, pārdodot atkārtotā mutiskā izsolē ar augšupejošu soli, neapbūvētu zemesgabalu Smiltnieku ielā 18, Jelgavā (kadastra numurs 09000180197, kadastra apzīmējums 09000180527, platība 10499 m2).
2. Noteikt neapbūvēta zemesgabala Smiltnieku ielā 18, Jelgavā, pārdošanas nosacīto cenu (izsoles sākumcenu) 35000,00 *euro* (trīsdesmit pieci tūkstoši *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 3500,00 *euro* (trīs tūkstoši pieci simti *euro*, 00 centi), reģistrācijas maksu 50,00*euro* (piecdesmit *euro*, 00 centi), nomaksas termiņu – piecus gadus.
3. Apstiprināt neapbūvēta zemesgabala Smiltnieku ielā 18, Jelgavā, izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot neapbūvēta zemesgabala Smiltnieku ielā 18, Jelgavā, atkārtotu izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 30. jūnijā